# data[].attributes.location_name
Reial Monestir Cistercenc de Santa Maria de Poblet, Poblet

# data[].attributes.headline
Reial Monestir Cistercenc de Santa Maria de Poblet, Poblet

# data[].attributes.subject
Reial Monestir Cistercenc de Santa Maria de Poblet, Poblet

# data[].attributes.body
Einstein hi va visitar el Monestir de Poblet amb la seva esposa, Elsa i alguns experts més.

El monestir de Santa Maria de Poblet és el més emblemàtic de la Ruta dels Reials Monestirs de Catalunya. Va ser fundat el 1129 per ordre del comte de Barcelona Ramon Berenguer IV. El monestir es va convertir en centre neuràlgic de la Catalunya medieval.

# data[].attributes.body
Abans de la visita al monestir de Poblet, Einstein va fer nit a l’Espluga de Francolí. Es va allotjar a la Fonda Ibèrica, situada al carrer de la Font número 7. En aquella època el trajecte entre Barcelona i el monestir era força llarg i dificultós, raó per la qual s’explica l’estada a l’Espluga.

L'Espluga de Francolí és un municipi de la comarca de la Conca de Barberà, a la província de Tarragona.

# data[].attributes.location_name
Monestir de Sant Cugat, Sant Cugat del Vallès

# data[].attributes.headline
Monestir de Sant Cugat, Sant Cugat del Vallès

# data[].attributes.subject
Monestir de Sant Cugat, Sant Cugat del Vallès

# data[].attributes.body
Einstein es va desplaçar en tren des de Barcelona al Vallès, en companyia del president de la Mancomunitat de Catalunya, Josep Puig i Cadafalch, per visitar, en primer lloc, el monestir de Sant Cugat.

El monestir de Sant Cugat es pot considerar com un dels conjunts monàstics medievals més ben conservats de Catalunya i com un dels millors exemples de les transformacions històriques dels monestirs benedictins.

# data[].attributes.location_name
Església de Sant Pere, Plaça del Rector Homs, Terrassa

# data[].attributes.headline
Església de Sant Pere, Plaça del Rector Homs, Terrassa

# data[].attributes.subject
Església de Sant Pere, Plaça del Rector Homs, Terrassa

# data[].attributes.body
La visita d’Einstein al Vallès va finalitzar amb un recorregut per les esglésies de Sant Pere de Terrassa. El mateix Puig i Cadafalch havia participat activament en diferents campanyes arqueològiques a les esglésies paleocristianes i romàniques d’Ègara. A banda del president de la Mancomunitat, van donar detall sobre el conjunt monumental l’aleshores president de la Junta del Museu de Terrassa, Domènec Palet i Barba, i altres membres d’aquesta entitat.

Les esglésies de Sant Pere de Terrassa (Seu d'Ègara) són un conjunt monumental format per les esglésies romàniques de Sant Pere, Sant Miquel i Santa Maria, situades a la confluència dels torrents de Vallparadís i Monner, a l'antic nucli visigòtic d'Ègara, origen del poble de Sant Pere de Terrassa, avui barri terrassenc.